text:
Bibele
Bibele ke puku ye kgethwa ya Sekriste.
E na le ditestemente tše pedi: ye Kgale le ye Mpsha.
Ye kgale e dumelelwe ke Bajuda le Bamoslem.
Ye Mpsha e bolela mabapi le go belega le bo phela, le go hlokafala ga Jesu. E tšwelapele go hlaloša go thoma ga Kereke le e na le mangwalo a badumedi ba mathomong.
Bibele ke puku ya kereke. Ke kereke yeo e be e dumelela gore mangwalo afe a be a swanetše go kgobokantšwe go dira Bibele. Kereke e dumela gore ka maatla le tlahlo ya Moya o mokgethwa, e be e kgona go dira mošomo wo.


c: text/html

text:
SERETO SA BA MABOKO
‘A MOLEFE Ke MATHIBA a MASO a mmaredi a sejane sa Mathabathe ‘a Modipadi a Phogole,
a barego Mathiba a thopile sefoka majweng. Re batho ba Makgatane a bo Mampedi,
Re tjwa nageng tja bo-Modiga mogalala peu,
mola naga e galalwa ke balemi Tubatse. Re batho ba Tubatse mafolofolo,
e barego noka e tletje boshego bana ba tsoga ba boga magogodi a noka molapo go ela. Kgomo eshu setjwa ka moshate pududu,
sheela Hohu o e lesa e phatja melala, e phatja megola Tubatse,
e gopotje gagabo yona mogolo ga Phaahla Sekabing, ga Mantlatla a seroto serwala masogana diphaka,
gabo Ramakgwale Nape a Batau, bo kgadi tjea mothokwa Mmakadikwa
Ke Bana ba Kgoshi LEGOLOGELA ba rego gologa ka theko ngwana Mathiba ‘a Raboko, a gologela Tubatse,
yena Mphele wa bo Mashidike tshweu ya Raboko.
Mogonope o moshweu wa moteka o mohubedu wa lekele la Rakgama, o llile ka masa rebe re fetile Moletsi kwa ga Mawela ‘a Rakgama.
Ke bana baga MOKGALE mmapa ‘a Motladi morwa Maboko ye ba rego Mokgale, se re o gapa ditona wa duma maswi wa ba wa duma le sekgatla se lego mafateng, ra re Hlabirwa tlogela go duma maswi o tloba wa nwa le a bo kgorwane a moloi.
Re batho babo MASEGASHE ‘a Mphele ‘a Raboko, Nogane Masegashe a baphuting e a go gasha ka madi nageng tja batho, a lema ka kotse a phala banna, a tloga a phadile Dimo Mpyane monna wa gagwe ,
Yena Nogane wa ga MAGABOKE Modipadi ,
a le kgwadi a le mabalana a apere kobo ya sebata.
Rena re bana ba thotse ye nala marolangwe kua molapong wa phiring bare thotse ya ntshe gaya enya ke lewele e beile nale ka e teya.
Thotse ya gona re e bitja thelele phure ya nawa ge o elle wa loma o wa tjitjibana… Yena Ngwaketsi tletle abo kujwana sa bo mothana kgomo ya gabo Magaboke Modipadi, tlang le bone Segagoge o apere mokgatha wa kgomo ke onetje kobo ka tjwa malobaloba.
Sona SAGAGOGE sa Masemola a tau nare yabo Matjatjane Tjatji a Bapela phiring tshabang.
Re bana baga SETJEELE sa mollo wa bo SEOKI sa mamakhura ‘a Raboko, Seoki seokwa madibeng.
Re batho ba tjwago SEPHAKU se HLOGOTLOU majweng,
Majwe magolo ka mabedi mankgwerere a eke go mae a chiloane.. ga mmilwana wa nkgolobothwana wa makgothamahla ‘a Nape, ga mmilwana o sa golego wa Mathiba.
Re re wene mmilwana wa nkgolobothwana, mmilwana o sa golego wa Mathiba,
hle sehlake, gola re go dule morithi rena Mathiba a maso ‘a mmaredi a sejane!!
Re bana ba kgoshi ya Mathiba, kapara diswana, o apere nebjwa ya noka Motsepula, mola magoshi a borwa a apara dinkwana.
Hewene lethebo leswana a o theoge o bone ke barwa, le a dumaduma lona, lefo dumisha bothaga. Rena gabo rena reboa Phepeng,
retjwa ka Matubeng Maroteng, kwa gabo Makgalemele,
kgalema, kgalema Dinkwanyane a Marota,
Hle kgalemela Mpja tja gago di a loma Morena Re bana ba MABALANYANE ‘a Raboko, ba tau ya hlagela gae,
e barego tau nteseng le seriri ke tshaba mong ‘a ka a ka ntseba, Ke tshaba Sekotome Ramogashwa palela molamo kgweleng tja gagwe mola go etjwa ditshehla tja Mmamonyane ‘a Magoshi. Re bana ba (nong e ntsho) legokubjwe le leso leremaga le barego batsomi ba lona ba le hlwaisha ka diphatana, ka gore lona le tjere mae la a bea kwa mankalankaleng bashemane ba a thoba ka diphatana, Re batho babo MAKABULANE ,
Hlabirwa Nkakabule ‘a Raboko , ‘sogana le maatla, e barego yena go thopa o hula ka lesothwana leswiswana,
Ya re gosele a tle Sehlakwana a gapa mohlape ‘kgomo a tjogo dithopa Matebeleng*******

robotstxt: allowed

filter: keep


text:
NgwathelanangActions
- ${title}
Ngwathelanang
Moremogolo: Go hloka ngwana ka lenyalong
Go hlokega ga thari ka manyalong go thubile manyalo a ma ntsi e le ge e tla be e le mosadi a palelwa ke go dira bana goba monna.
Kgweding ye ya basadi go Moremogolo re tlo ba re boledišana le mosadi yowe a nyakago go tlo re anegela ka leeto la gagwe la go hloka ngwana ka lenyalong, le go re botša ka thekgo yeo a ilego a e hwetša go tšwa go mogatšagwe, ba bogadi, ba lapa la gabo le go tšwa go mogatšagwe go fihla a hwetša ngwana. #SheIsPower
ADVERTISEMENT
Ka DifokengActions
- ${title}


text:
301“Bjale ke le file go ikgethela tšhegofatšo goba thogako. Ge dilo tše ka moka di le hlagetše gomme le dutše gare ga ditšhaba tše Morena Modimo wa lena a le šwalalantšego natšo, le tla gopola se ke se boletšego. 2Ge lena le ditlogolo tša lena le ka sokologela go Morena, mme ka dipelo tša lena ka moka le ka moya wa lena ka moka la phetha ditaelo tša gagwe tše ke le fago tšona lehono, 3gona Morena Modimo wa lena o tla le šokela. O tla le buša ditšhabeng tšeo a le šwalalanyeditšego go tšona, mme a le atlegiša gape. 4Le ge le ka šwalalanyetšwa mafelong a lefase, Morena Modimo wa lena o tla le kgobokanya gona moo mme a le buša, 5gore le tle le tšee naga ye borakgolokhukhu ba lena ba kilego ba e thopa. Gomme o tla le atlegiša a ba a le atiša go feta ka moo borakgolokhukhu ba lena ba kilego ba ba ka gona. 6Morena Modimo wa lena o tla dira gore lena le ditlogolo tša lena le mo theeletše, gore le tle le mo rate ka dipelo tša lena ka moka le ka moya wa lena ka moka, mme le tle le fele le dula moo nageng yeo. 7Dithogako tše ka moka o tla di lebiša go manaba a lena le go bao ba le hloilego gape ba le hlomerego, 8mme le tla boela la mo theeletša la phetha ditaelo tša gagwe ka moka tše ke le fago tšona lehono. 9Morena o tla le atla go tšohle tše le di dirago; le tla ba le bana ba bantši le diruiwa tše ntši, gomme mašemo a lena a tla le ntšhetša puno ye botse. O tla thabela go le atla bjalo ka ge a be a thabetše go atla borakgolokhukhu ba lena, 10eupša le tla swanelwa ke go mo theeletša le go phetha melao le melawana ya gagwe ye e ngwadilwego mo pukung ye ya dithuto tša gagwe. Le tla swanelwa ke go sokologela go yena ka dipelo tša lena ka moka le ka moya wa lena ka moka.
11“Taelo ye ke le fago yona lehono ga se ye thata kudu, ebile ga e kgole le lena. 12
Ga e kua legodimong mo le ka ba la botšiša la re: ‘Ke mang a tlago re namelela a re fegollela yona, gore re tle re e kwe re e phethe?’ 13Le gona ga e ka mošola wa lewatle mo le ka ba la botšiša la re: ‘Ke mang yo a tlago tshela lewatle a yo re tšeela yona, gore re tle re e kwe mme re e phethe?’ 14Aowaa, e kgauswikgauswi le lena. Le a e tseba mme le ka e bolela ka hlogo, ka gona e phetheng.
15“Lehono ke le fa go kgetha botse goba bobe, bophelo goba lehu. 16Ge le ka phetha ditaelo tša Morena Modimo wa lena tše ke le fago tšona lehono, ge le ka mo rata, la mo theeletša, mme la latela melao le melawana ya gagwe, gona le tla atlega mme la ba setšhaba se sentši. Morena Modimo wa lena o tla le šegofatša nageng ye le batametšego go e thopa. 17Eupša ge le ka se mo theeletše, la gana go mo theetša, la foraforetšwa la direla medimo ye mengwe, 18ke le botša e sa le gonabjale gore le tla fedišwa taa. Le ka se phele nako ye telele nageng yela ya mošola wa Jordane ye le batametšego go e thopa. 19Bjale ke le fa go ikgethela bophelo goba lehu, tšhegofatšo ya Modimo goba thogako ya gagwe, gomme ke bitša legodimo le lefase go tlo hlatsela gore le kgetha eng. Kgethang bophelo, gore lena le ditlogolo tša lena le tle le phele. 20
26:3
28:13
Le rateng Morena Modimo wa lena, le mo theeletšeng, mme le mmotegeleng, gore le tle le dule nako ye telele nageng ye a enetšego borakgolokhukhu ba lena, Abrahama le Isaka le Jakobo, a re o tla ba fa yona.”


text:
Similar content
Ke mang yo a ka balago go fihla go lesome?
Ke mang a tlo go tsokama setulo sa bogoši bja diphoofolo ka morago ga ge Kgoši Lepogo a fologile setulo?
Nonkungu Le Imbulu
Nonkungu o be aeya go etelamalomewagagwe. Mmagwe o moapešitšesekhethe se sebotsesa go ba le dipheta. Mo tselengya go yagamalomewagagwe, Nonkungu o kopana le mosetsanayoo a mokgopetšego go itekanyasekhethesagagwe se sebotse. Ge Nonkunguae fa mosetsanadiaparotšagagwe gore a di apare, Nonkungu o lemoga gore mosetsanayoo o na le mosela le gonakeimbulu.


text:
Boitsebišo Bja Cape Gulls
Ge e le gore di rata hlapi, diboko, dimoluskse, mae le dinonyana tše nnyane, Cape gulls (Larus Vetula) di na le go hlasela diruiwa tše nnyane, tša go swana le dinku le mamane.
Cape Gull di na le go kgomarela go mafelong a mabopo gomme di na le ditho tša godimo tše ntsho le ditho tša ka tlase tše šweu, hlogo, molala le mesela. Godimo ga maphego go na le marothontho a maweu mo ntlheng ya tše kgolo, mola e le gore ditho tša ka fase ke tše šweu le bontsho kgauswi le mafelelong. Tše kgolo di na le mahlo a leswiswi mahlo le lerontho la go phadima le khubedu mo ntlheng ya bills e serolwane, yeo go ya ka Dutch Ramahlale Niko Tinbergen chicks peck ge di nyaka dijo.
Dinonyana tše kgolo di kgona go fofa go fihla 128 cm go ya go 142 cm gomme di kala 0,6 cm go ya go 1,3 kg. Cape gulls ke dinonyana tše kgolo tša go rata go dula fela tšeo di dulago mo dihlopheng tše kgolo mo mafelo a lewatle. Ka ntle le Toropokgolo ya Cape Town, ga nke di feta dikhilometara tše mmalwa ka gare ga naga. Dinonyana tša go feta mengwaga ye 24 di rekotilwe gammogo le dinonyane tšeo di fofillego go feta 1 211 km go tloga segolengsa tšona, le ge e le gore di na le go boela go dikholoning tša tšona tša matswalo.
Go Bolaya le Mokgwa wa Phepo
Gantši di a kopano ka moka mo lefelong la go ja, eupša gape di tsebwa di hlasela ditsongwa boima, gantši di nyaka ya mahlo a setsongwa pele. Mokgwa wa tšona wa phepo o swana le wa dikgomo, setsongwa seo se hlasetšwego gantši o hwetša di butšwe mahlo, molomo, mokhubo goba marago.
Taolo
Gulls tša lewatle ke diphedi tše di šireleditšwego, ka fao balemi ba swanetše hwetša tumelelo di laola. Go thibela tshenyo, le ge go le bjalo, go kaone go fokotša methopo wa dijo tša maiterelo, ka go kaonafatša taolo ya ditlakala. Ditšhitswana tša ditšhila di swanetše go hlokomelwa, didirišwa tša phpo tša dinonyana di swanetše go tlošwa le dibjana tša dijo tša diruiwa di swanetše go ba ka gare.
Ditšhireletša tša modumo le tša, tša go swana le diponagatšo goba dipopi tša go tšhoša, di ka dirišwago tloša dinonyana go diruiwa tše di le kotsing le dikgato di ka tšewa go šireletša diruiwa ge di le kotsing. Ewes tše imilego, go fa mohlala, di swanetše go išwa dikampeng tše nnyane, moo go lego bonolo gore mohlokomedi a di hlokomele, dibekeng tše mmalwa pele ga pelego di swanetše go dula fao dibeke tše mmalwa ka morago ga lambing, go fihlela tšona le bana ba tloga kotsing.
Go hwetša tshedimošo ka botlalo ikopanye le Predation Management Forum Secretariat.
Translated by Lebogang Sewela


text:
Batho ba mathomo ba go bolela setsonga bao ba tsenego bao go Transvaal, ba tsene ka ngwagakgolo wa 18. E be e le batho bakgwebo bao ba latetše dinoka ka gare ga naga, moo ba bego ba rekiša mašela le dipheta tša aebori, koporo le letswai. Mathomong a 1820s, ba be ba kopanywa le baboledi bao ba kgototšwego go tšwa lebopong la semorafe sa Nguni.
Ka nako ye matsonga ao a bego a dula mo lebopong la lewatle ba hlephilego ka sehlopha sa batho bao ba amanago le tirelo tše mmalwa, eupša ba se nago boitšhupo bja mmušo. Dihlopha tša bona di be di fa thibelo e nnyane go hlaselo ya Nguni.
Sehlopha sa Nguni sa mafelelo seo se tlilego go lefelo se be se le remnant ya sešole sa Ndwandwe, ka tlase ga Shoshangane, seo se itemogetšego tsholo ka matsogong a Shaka le impis ya gagawe ya SeZulu mo nokeng ya Mhlatuze, kgauswi le Ulundi ya selehono.
Bafaladi ba dutše go bapa le noka ya Tembeya south-east yeo lehono e lego Swaziland, eupša pele ga lebaka le letelele ba e ile ba ya go Tsonga, ba tloga go leboa go molapo wa Limpopo. Go ile gwa ba le khutšo ye e tšweletšego ge Ndwandwe (goba Shangaan) ba thoma go hlakanya batho ba go bolela setsonga go maemong a bona.
Naga ya Nguni mo mollwane wa Leboa la Zululand e be e tena Mazulu, e be e šoma bjalo ka legae la Marabele a dipolotiki gomme ba tšhošetša ditsela tše bohlokwa tša kgwebo go ya go Lourenço Marques (bjale Maputo). Tsela ye mpsha ya Mazulu bja e rometšwe go Leboa ka 1833 go hlasela Shoshangane le go otla bagwera ba gagwe. Ba thopile Lourenço Marques e be ba hlaba Mmušiši wa toropo ka mo lewatleng.
Ka gare ga tswalo lefsa la Zulu, Shoshangane le balatedi ba gagwe ba ile ba tšhaba go tšwa go madulo a bona mo fasana ga molapo a Limpopo Valley. Ba tšwetše pele go nokeng ya Zambezi pele ba ya go Borwa go dula go Mosapa (Zimbabwe).
Go tloga mo, Shoshangane o thomile go theoga le go lokela setlabela sa batho ba go belela Shona Ndau. Ka go šomiša maatla a gagwe, o ile a tiišwa maatla a gagwe go lefelong la magareng ga Noka ya Zambezi le Delagoa Bay. Mmušo wa Gaza Kingdom, wo theilwego ka go hlompha rakgolwa Shoshangane yo bego a dula mo seleteng sa Mkuze wa Zululand, o ile wa thoma go tšwa go Bohlabela bja morumo le mo sethokgweng sa lebopong la lewatle. Go ile gwa ba le nako ya khutšo, fao Ndwandwe go tšwa Borwa le Matsonga, bao ba bego ba le mo seleteng mengwagakgolo ye mentši, ba ile ba thoma go hlaotšena. Se se ile sa matlafatšwa ka 1838 ka morago ga ge bontši bja mašole a Shoshangane a hlokofala ka bolwetši bja smallpox, gomme o ile a boela morago go molapo wa Limpopo.
Mašole a gagwe a hlasetše lefelo, ka ge a ile a otla manaba a gagawe, a thopšwa basadi le bana, gomme a nyaka ditefelo tše kgolo tša tebogo. Tshenyo ye e ile ya tloša dihlopha tše pedi tša bafaladi mo lebopong la lewatle. Nkuna le dihlopha tše nnyane e ile ba ya Bodikela go bapa le noka ya Lepelle go dula ka fase ga setšhaba sa batho bao ba bolelago sesotho, Kaha le Lovedu, go Bodikela bja Lowveld.
Sehlopha sa bobedi sa bafaladi (Maluleke, Baloyi, tshauke le Sono) se latetše Limpopo go rarolla go dula fase, noka ya Levubu (Pafuri) goba ga ka thoko ya naga ya Bohlabela bja Soutpansberg le Drakensberg.
Sehlopha se sennyane sa bafaladi se tšwetšwa pele le dikgoši tša bona ka go dula mo mafelong a kotsi a go ba le malaria, eupša, ge e le gore ba be ba nyaka go dula mo mafelong a lokilego ba be ba swanetše go nyaka tšhireletšo ya baetapele ba go swana le batho bao ba bolelago sotho - Modjadji, Podile le Maake mo Borwa goba goba bao ba bolelago venda - Pafuri go leboa.
Ka 1850 bafaladi ba matsonga ba ile ba thoma go dula mo dithabeng tša Spelonken tša Soutpansberg fao motho wa bohlagahlaga, Joäo Albasini, o be a aga mmušo wa gagwe ka dipoelo tše di dirilwego ka thekišo tša makgoba le aebori.
Le ge e le gore bafaladi ba matsonga ba ka kagare ba ile ba thoma go hloma ditšhaba tše nnyane balatadi ba bona ka mo lebopong la lewatle ba ile ba swanela ke go kgotlelela tshekatsheko ye e tšwelago pele ya sepolotiki. Ka 1858 Shoshangane o ile a hlokofala gomme mmušo o ile wa thoma go wa ge barwa ba gagwe, Muzila le Mawewe, ba ile ba notlelwa manaka mo setulong. Shoshangane o be a theile Muzila bjalo ka mohlatlami,gomme Mawewe o ile a gana; se se feleleditše ka mengwaga ye 10 ya ntwa. Ka thušo ya Albasini le barekiši kua Lourenço Marques, Muzila o ile a hwetša taolo.
Mawewe o ile a foela Swaziland, fao a ilego a thuša Kgoši Mswati I, mafelelong o ile a dula go Leboa la Swaziland mo mollwane le Gazaland. Muzila o šuthile Senthara ya mmušo wa Gaza a e bušetša morago go polokego ya Mosapa, a tlogela lefelo la Delagoa Bay le sa šireletšwa. Marega a manngwe le a manngwe Swazi e hlotše hlaselo e mpe ka moo lefelong leo.
Ka 1884 Muzila o ile a hlokofala le morwa wa gagwe, Gungunyana, a mo thuša ka morago ga gagwe. Kgoši e mpsha e ile ya leka go laola Gazaland ya kua Borwa. Ka 1889 o šutile letlotlo kua fase Limpopo, go lalola mmušo wa gagwe wa kua Borwa. Tshenyo e tlišitše sehlopha se se mpsha sa bafaladi mo Thransefala gomme sa tliša thulano magareng ga Gungunyana le Portuguese.
Bjalo ka lefelong la tlhago la Witwatersrand, Lourenço Marques e gotše le mašemo a tšwago a mafsa. Se se file Sepotokisi phišego ya go hloma le go laola Mozambique; Ka 1895 leoto la go tšwa go Lisbon fentše Gungunyana la mo tloša mo go Azores. Morwa wa gagwe, Thulilamahanxi, ngwana, le moemedi, Mpisane, ba ile ba fofela go Repabliki ya Leboa la Thransefala ba ya go dula go leboa la Noka ya Sabi le go bapa le dithaba tša Drakensberg Mountain range, mo seleteng sa Mhala.
Tshenyo ya Gaza e feditšwe mengwaga ye mebedi ka morago ga ge tsogelo yeo etilwego pele ke moemedi wa Gungunyana e fokotšegile. Se se tlišitše sehlopha se se mphsa sa bafaladi, ka ge batho bao ba bego ba setše morago ba Mmušo wa Gaza ba tshela mellwane le go tsena mo Thransefala.
Ka 1910 Mpisane o ile a gana taolo ya gagwe ka go ba lehlakoreng la Thulilamahanxi, yo a bego a tsebwa ke Khansele bjalo ka mojalefa legatong la Buyisonto yo a bego a ile kgolegong, Mmaraka-Tshwano wa nnete wa Gungunyana. Ka 1922 Buyisonto o ile a bowa go kgolegong gomme a hudugela Mhala go ba moetapele wa bana ba mmušo wa kgale wa Gaza.
Ka nako batho bao matsonga ba hlomile phesente ye nne ya palomoka ya setšhaba sa Afrika Borwa. Mo Transvaal ba be ba dula mo mafelong a go fapana. Ka leboa, memmušo ye kgolo, go swana le ya Xikundu, Mhinga, Xigalo le Makuleke, ba ba ba dula mo madulong ao goba kgauswi le Kruger National Park.
Go tšwela pele ka Borwa, ditšhaba tše di phatlaletšego di ile tša oketša madulo go Lowveld. Kgauswi le headwaters ya Levubu le dinoka tše nnyane tša Letaba, Christian converts ba be ba dula mo dipolaseng tša Swiss Mission kua Valdezia, Elim le Kurulen, bona bana ba be ba tsena kholetšheng ya lemana.
Kua fase ga Borwa, Nkuna le dihlopha tše nnyane ba be ba dula ka thoko ga morumo wa meetse. Bana ba bao ba bolelago Nguni-Shangaans, le basadi ba bonaba go bolela setsonga-le balatedi, ba be ba dula mo nageng magareng ga Acornhoek-Bushbuckridge le mafelelo a Borwa bja Kruger Park.
Mohlamongwe sehlopha se se tee se segolo sa bao ba bolelago tsongaba be ba le dileteng tša Ingwavuma - Ubombo tša Leboa la Zululand. Ba e be e le bana ba Maputo (Mabudhu ka Sezulu), bao mmušo wa bona o ile wa aroganywa gabedi ke mollwane wa magareng ga Afrika Borwa le Mozambique. Go fapana le matsonga a Thransefala, ba be ba na le dikamano le Mazulu.
Translated by Lebogang Sewela


text:
Afrika Bohlabela
Afrika Bohlabela ke selete sa Afrika seo se lego bohlabela bja naga. Thutafase le dipolotiki tša dinaga di a fapana go ya ka dinaga tšeo di lego seleteng se.
Tlhalošišo ya Serepa[lokiša | edit source]
Go ya ka Dilete tša UN, dinaga tše tlhano tšeo di welago seleteng sa Afrika Bohlabela ke:
- Kenya, Tanzania, le Uganda – ditho tša East African Community (EAC)
- Djibouti, Eritrea, Ethiopia, le Somalia – di bitšwa lenaka la Afrika
- Burundi and Rwanda – ditho tša EAC go tloga ka 18 June 2007, di wela gape le Bogare bja Afrika
- Mozambique le Madagascar – di wela gape le Borwa bja Afrika
- Malawi, Zambia, and Zimbabwe – di wela gape le Borwa bja Afrika
- Comoros, Mauritius, le Seychelles – dihlakahlaka tše nnyane dinageng tša Indian Ocean
- Réunion le Mayotte


text:
41Barategi, le se ke la dumela mang le mang yo a rego o tsenwe ke Moya; le hlahlobe gore na moya woo ke wa Modimo. Gobane lefase le le tletše baprofeta ba maaka. 2Moya wa Modimo le tla o tseba ka se: mang le mang yo a hlatselago gore Jesu Kriste o tlile e le motho, o tsenwe ke Moya wa Modimo. 3Eupša mang le mang yo a ganetšago taba ye mabapi le Jesu, ga se a tsenwa ke Moya wa Modimo. Moya wo o mo tsenego o tšwa go molwalekriste yo le kwelego gore o etla, gomme le bjale o šetše a le mo lefaseng.
4Fela lena, bana ba ka, ke lena ba Modimo, gomme baprofeta bao ba maaka le ba fentše, gobane yo a le tsenego o feta yo a tsenego ba lefase. 5Baprofeta bao ba maaka ke ba lefase; ka lebaka leo ba bolela tša lefase, gomme ba lefase ba a ba theeletša. 6Fela rena re ba Modimo. Yo a tsebago Modimo o a re theeletša; yo e sego wa Modimo ga a re theeletše. Ke sona se re bonago ka sona ka mo Moya wa therešo le moya wa maaka e fapanago ka gona.
7Barategi, a re rataneng, gobane lerato le tšwa go Modimo. Yo a nago le lerato ke ngwana wa Modimo gomme o tseba Modimo. 8Yo a se nago le lerato ga a tsebe Modimo, gobane Modimo ke lerato. 9Gomme Modimo o re bontšhitše gore o a re rata ka go roma Morwa a le noši wa gagwe mo lefaseng, gore re tle re phele ka yena. 10Se e lego lerato sese: ga se gore ke rena re ratilego Modimo, eupša ke gore ke yena a re ratilego gomme a roma Morwagwe lefaseng gore e tle e be seloba sa dibe tša rena.
11Barategi, ge Modimo a re ratile ka mokgwa wo, gona le rena re swanetše go ratana. 12
Ga go motho yo a kilego a bona Modimo, eupša ge re ratana ke gore Modimo o dula e le o tee le rena, gomme go re rata ga gagwe e be mo go feletšego.
13Se re tsebago ka sona gore re dula re le ba tee le Modimo, le gore le yena o dula e le o tee le rena, ke ge a re file Moya wa gagwe. 14Le gona re iponetše gore Tatagorena o romile Morwagwe gore e tle e be Mophološi wa lefase, gomme taba ye re e begela ba bangwe. 15Motho yo a begago gore Jesu ke Morwa wa Modimo o dula e le o tee le yena, le yena o dula e le o tee le Modimo. 16Le rena beng lerato le Modimo a re ratago ka lona re a le tseba ebile re a le dumela.
Modimo ke lerato, gomme yo a phelago ka lerato o dula e le o tee le Modimo, le Modimo o dula e le o tee le yena. 17Go re rata ga gagwe e ba mo go feletšego, gore ka Letšatši la Kahlolo re tle re se boife selo, ka gobane bophelo bja rena mo lefaseng le bo swana le bja Kriste. 18Lerato ga le na poifo; lerato le le feletšego le raka poifo. Ka gona, yo a boifago ga a na lerato le le feletšego, ka gore o tseba ge a tlilo otlwa.
19Re rata Modimo ka gobane ke yena a re ratilego pele. 20Ge motho a ka re o rata Modimo etšwe a hloile ngwanabo, o bolela maaka, gobane a ka se re a sa rate ngwanabo yo a mmonago, a kgona go rata Modimo yo a sa mmonego. 21Molao wo Kriste a re filego wona šo: Yo a ratago Modimo a rate le ngwanabo.


text:
161Ke le tsebiša gore modumedikarena wa mosadi, Foibe, yo e lego modiredi phuthegong ya Kenegerea, ke motho yo a lokilego. 2Le mo amogele e le wa Morena, ka mo badumedi ba swanetšego go dira ka gona, gomme le mo thuše ka mo go nyakegago; gobane le yena o thušitše ba bantši, ešita le nna o nthušitše.
3
Le dumediše Prisila le Akhwila, bona ba šomilego le nna mola re le modirong wa Kriste Jesu; 4ke bona bale ba go ka ba ipea kotsing ya lehu gore ba mphološe. Ga se nna fela ke ba lebogago, eupša ba lebogwa le ke diphuthego ka moka tše di tšwago baditšhabeng. 5Le phuthego ye e kopanelago ka lapeng la bona e dumele.
Le dumediše Epaenetose, mogwera wa ka yo ke mo ratago kudu, yo e bilego yena motho wa mathomo nageng ya Asia wa go dumela go Kriste. 6Le ntumedišetše Maria, yo a le šometšego kudu. 7Le dumediše le Andronikose le Juniase, banna ba gešo, ba ba kilego ba ba kgolegong le nna, ba ba tsebjago kudu ke baapostola, le gona ba bile Bakriste pele ga ka.
8Le dumediše Ampliatose, mogwera wa ka yo ke mo ratago kudu, yo e lego modumedi wa Morena bjalo ka nna. 9Le dumediše le Urbanose, yo a šomilego le rena ge re le modirong wa Kriste, le Stagise, mogwera wa ka yo ke mo ratago kudu. 10Apelese a dumele, yena monna yo go botegela Kriste ga gagwe go šetšego go bonagetše. Le ba ga Aristobulose ba dumele. 11Madume go mogagešo, Herodione, le go ba ga Narkisose, ba e lego ba Morena.
12Le ntumedišetše boTrefina le Trefosa, bona ba itapišetšago Morena; le dumediše le Persise, mogweraka yo ke mo ratago kudu, mosadi yo a šometšego Morena e le ruri. 13
Le dumediše Rufose, mošomedi wa senatla wa Morena, le mmagwe, yo le nna a bego a ntshwere bjalo ka morwagwe. 14Le lotšhe Asinkritose le Flegone le Hermese le Patrobase le Hermase le bana ba borena ba bangwe ka moka ba ba nago le bona. 15Le ntumedišetše Filologose le Julia le Nereose le kgaetšedi ya gagwe, le Olimpase le badumedi ka moka ba ba nago le bona.
16Le dumedišane ka go atlana, gona go bontšhago go ratana ga badumedi. Diphuthego tšohle tša Kriste di a le dumediša.
17Banabešo, ke le laya ke tiišitše gore le itote go bao ba aroganyago batho le gona ba ba kgelošago thutong ye le ithutilego yona. Le se ke la kopana nabo, 18gobane ba babjalo ga ba hlankele Kriste, Morena wa rena, eupša ba laolwa ke bojato. Ka maleme a bona a boreledi le dipolelo tša bona tša go goketša ba fora ba ba sa ba gopolelego maaka. 19Batho ka moka ba kwele ka mo le botegetšego Ebangedi ka gona; ke sona se ke le thabeletšego sona. Ke nyaka ge le ka hlalefela tše di lokilego, tše dimpe tšona la se tsebe selo ka tšona. 20Gomme Modimo, yena Moretlišetšakhutšo, o kgauswi le go gataka Sathane.
Morena wa rena, Jesu Kriste, a le gaugele.
21
Timotheose, mošomikanna, le magagešo, Lusiose, le Jasone le Sosipatere ba a le dumediša.
22Nna, Tersiose, mongwadi wa lengwalo le, ke le dumediša ke le modumedikalena.
23
1 Bakor. 1:14
2 Tim. 4:20
Gayose, yo ke lego moeng wa gagwe, yo phuthego e kopanelago ka ga gagwe, o a le tamiša. Erastose, ramatlotlo wa motse, le ngwanaborena, Kwartose, ba re le dumele.16:23 Dingwalwakaseatla tše dingwe di tlaleletša ka temana 24 ye e rego “Morena wa rena, Jesu Kriste, a le gaugele bohle. Amene.” Mo go tše dingwe temana yeo e latela temana 27.
25A re tumišeng Modimo yo a kgonago go le tiiša tumelong ya lena, go ya ka Taba ye Botse ye ke e begago mabapi le Jesu Kriste, le go ya ka kutollo ya sephiri se e sa lego se utwa go tloga le go tloga. 26Fela bjale sephiri seo se utolotšwe ka mangwalo a baprofeta; gomme ka taelo ya Modimo wa go sa felego se begetšwe ditšhaba tšohle, gore di dumele go Modimo di mo theeletše.
27A Modimo, yena Rabohlale a nnoši, a tumišwe go ya go ile ka Jesu Kriste. Amene.16:27 Dingwalakaseatla tše dingwe di na le temana 25-27 gona mo le go ba di ngwala 14:23; mo go tše dingwe ditemana tše di ngwadilwe go ba di ngwalwa 14:23; mo go sengwalwakaseatla se sengwe di latela 15:33.


text:
Tau e be e le kgoši ya dibata. Go rora ga gagwe ka lešata go be go dira gore matlakala a mehlare a šikinyege. O be a tsoma dijo a robala letšatšing. O be a ikgantšha ka go rora ga gagwe, gape o be a ikgantšha ka meno a gagwe a bogale le marofa efela o be a ikgantšha kudu ka boya bja gagwe bja gauta bjo bobotse le mariri.
Letšatši le lengwe Tau o rile a enwa meetse bodibeng, a lemoga gore mariri a gagwe ga se a felela. “Ke eng?” a ngunguna. O ile a retologa gomme a lemoga gore sekodi sa boya bja gagwe ga se gona mokokotlong wa gagwe wa gauta. Tau e be e sa thaba le gatee. Tau e ka se kgone go phela e se na boya le mariri. O ile a kitimela go Ngaka Khudu go kwa gore a ka dira eng go boloka boya bja gagwe.
“Hmmm,” a realo Ngaka Khudu a nagana. “Se ke bothata bja go hlolwa ke se sengwe, efela ga ke tsebe gore eng. E re ke nagane …”
“Aowaowa! Se se kwagala gampe,” Tau a hemelana, efela Tau e kgolo ye maatla e ka se lle. Dikhuru tša gagwe di be di thuthumela. “Naa … ke tla phela?” a hemelana.
“Ee, o tla phela,” Ngaka Khudu a sega, “o na le bothata bja matsetse. O swanetše go yo kgopela Kgabo gore a a tloše. Gomme o tlo ba botse bjalo ka pula.”
“Matsetse? Ke tšona fela?” a realo Tau a ikwa a lokologile. O ile a leboga Ngaka Khudu gomme a sepediša a ya go nyaka Kgabo.
Bjalo ka mehleng Kgabo o be a nyaka go seleka. O be a dutše mohlareng a foša kolobesodi ya go tšwafa yeo e bego e robetše letšatšing ka dithetlwa tša ngwenya tša go bola.
“Kgabo!” Tau ya rora. Kgabo o ile a fofa a ba a nyaka go wa mohlareng. “Kgabo, ke kgopela gore o tle o tlo tloša matsetse boyeng bja ka?” gwa kgopela Tau.
“Ee, ke tla dira bjalo, Kgoši ya ka,” a realo Kgabo a foša thetlwa ya gagwe ya mafelelo gomme a fologa mohlare ka lebelo.
Tau e patlame letšatšing le borutho ge Kgabo e kama ebile e a tomola mariring a yona le mo boyeng. Kgabo e ile ya kama le go a tomola. O ile a pholophotha a ba a hlwekiša boya. Letšatši le be le le borutho gomme ka pejana Tau a swarwa ke boroko.
Tau o rile ge a tsoga a hwetša e le gore ga a sa kgona go sepela. E ile ya rora ka pefelo ge e lemoga gore Kgabo e bofeletše mosela wa yona mohlareng. Ge Tau e goga le go rarela go ya pele, lehuto moseleng la thatafala go ya pele. Sebota sa mahlo a dikgokolo seo se bego se le mohlareng se be se lebeletše Tau ge e katana le go goga.
“Nka go thuša, Tau,” a realo Sebota ka lentšu la bose, “efela o swanetše go ntshepiša gore o ka se nje.”
Tau e be e lapišitšwe ke go katana. “Nka se goje,” ya hemelana. Mpa ya gagwe e be e duma. Sebota se ile sa bonala se tšhogile. “Ke a go tshepiša, nka se goje!” a realo Tau.
Gomme Sebota sa fologa mohlare sa thoma go bofolla lehuto ka menwana ya sona ye metelele ye boleta. Tau o ile a lokologa mafelelong. O lebogile Sebota gomme a sepela.
Tau o rile ge a dutše a sepela, a nagana ka seo Kgabo a mo dirilego sona gomme a befelwa kudu. O ipoditše gore o nyaka go ruta Kgabo thuto. O boditše diphoofolo tše dingwe gore di eme matšatši a mahlano pele di botša Kgabo gore o hlokofetše.
Diphoofolo di ile tša ya go Kgabo ka morago ga matšatši a mahlano tša mmotša gore ka manyami, Tau o hlokofetše. Kolobesodi e ile ya itira tše e kego e a lla. Diphofolo di boditše Kgabo gore di gopotše go mo laela ka moletlwana. Kgabo o rata meletlwana gomme a re, “Ke tla ba fao!”
Mosegare woo Kgabo a bogela diphoofolo di dirile mothaladi kgauswi le mmele wa tau wo mogolo gomme di feta pele ga gagwe ka e tee ka e tee, di pholophotha mariri a gagwe, tša atla hlogo ya gagwe le go re a sepele gabotse. Kgabo ya tshelatshela ka maoto a yona a šiedišana. O be a holofetše go laela Tau ka lebelo gore a kitimele dijong tša moletlwana.
O rile ge a fihla hlogong ya Tau, a ukama a bolela, “O sepele gabotse wena katse ya go tšofala ya setlaela. Ke kgonne go go radia.”
Mahlo a Tau a ile a bulega gomme ya fofa ya R-O-R-A! Kgabo o ile a tšhoga gomme a wa ka santhago.
Kgabo o ile a ema ka maoto ka lebelo a kitimela mohlareng wa kgauswi fao a ilego a dula a bobola gomme a thuthumela ka letšhogo. Tau o ile a rora gape gomme a šikinyetša Kgabo lerofa la gagwe le legolo, “Go kaone ge wena le Dikgabo tše dingwe le ka se tsoge le fologile mehlare! Ge le ka leka, ke a go tshepiša, le tlo ba dijo tša ka tša go lalela!”
Le go fihla lehono, Dikgabo di itulela mehlareng fao di sa naganego go tla fase ka ge di tšhaba go ba dijo tša Tau tša go latela.
E ba le boitlhamelo!
Laletša bana ba gago go thala seswantšho sa karolo ya kanegelo fao Kgabo e lebeletšego diphoofolo tše dingwe di sepela kgauswi le mmele wa tau. Šišinya gore ba thale dipudula tša polelo goba dipudula tša dikgopolo tša Tau, Kgabo le diphoofolo tše dingwe, gomme ba ngwale mantšu goba ba thale diswantšho ka dipuduleng go laetša seo se naganwago goba go bolelwa ke diphoofolo.


text:
51Nna mong ke lego mogolo wa phuthego ke kgothatša bagolo ba phuthego moo go lena. Nna ke hlatse ya go hlokofatšwa ga Kriste, gomme ke tla hwetša kabelo letagong le le tlago utollwa. Ke le kgothatša 2
gore le be badiša ba mohlape wo Modimo a le gafetšego wona, mme le o hlokomele ka boithaopo, go ya ka mo go nyakago Modimo, e sego ka go gapeletšwa. Le dire modiro wa lena, le sa o direle tefo, eupša le o dira ka boithaopo. 3Ba ba gafetšwego diatleng tša lena le se ba buše bjalo ka ge nke le dikgoši tša bona, eupša le be mohlala wo mobotse go bona e lego mohlape. 4Gomme mohla Modiša yo Mogolo a tšwelela, le tla fiwa kgare ya letago le le sa fifalego.
5
Le lena bafsa, le ikokobetše go bagolo; gomme bohle le apare boikokobetšo, gore le direlaneng; gobane Mangwalo a Makgethwa a re: “Modimo o gana baikgogomoši, eupša baikokobetši ba a mo kgahla.” 6
Luk. 14:11
18:14
Ka gona le ikokobetše go Modimo yo maatla, gore a tle a le phagamiše ka nako ye e lebanego. 7Mathata a lena ohle le a lahlele go yena, gobane o a le šetša.
8Le phafoge, le ntšhe mahlo dinameng, gobane Sathane, lenaba la lena, o phaphaila bjalo ka tau ye e bopago, o nyaka yo a ka mo rwaetšago. 9Elwang le yena le tiile tumelong, le tseba gore ke ka mo le bana ba bolena lefaseng ka moka le bona ba tlaišwago ka gona. 10Fela e tla re ge le tlaišitšwe lebakanyana, Modimo yo ka mehla a lokilego, yo a le bileditšego go ba letagong la gagwe la go ya go ile la ba ba tee le Kriste, yena ka noši a le dira ba ba feletšego, a le tiiša tumelong, a le kgwahliša, a dira gore le se tekateke. 11Maatla a e be a gagwe go ya go ile. Amene.
12
Ke le ngwalela lengwalo le la seripana ke thušwa ke Silase, yo ke mmonago e le ngwanešo yo a botegago wa Mokriste. Ke ngwalela go le kgothatša le go le holofetša gore go tšohle tše di le hlagelago le gopole gore ruri Modimo ke wa kgaugelo go lena. Itshwareleleng ka kgaugelo ye ya gagwe.
13
13:13
15:37-39
Bakol. 4:10
Fil. 24
Phuthego ya Babilone5:13 “Babilone” Go swana le ka Pukung ya Kutollo go dumelwa gore Babilone ye ke motse wa Roma. ya ba ba kgethilwego bjalo ka lena e a le dumediša; le Markose, morwa wa ka, o re le dumele. 14Le dumedišane ka go atlana ka lerato la Sekriste.
Nke Modimo a fe lena bohle le lego ba Kriste khutšo.


text:
Katse
Katse ke seruiwa seo se ruilwego go tloga kgale. Ditau le dinkwe le tšona ke tše dingewe tša leloko le la dikatse. Di lalela dijo tša tšona gomme tša di tabogela ka dinala tša tšona tše bogale.
Ke diphoofolo tše di bolayago diphoofolo tše dingwe gore di hwetše dijo tša tšona. Ka gorealo di tsebega ka gore ke dibata. Le ge katse e ruiwa,e sa na le tlhago ya diphoofolo tše.E swara magotlo,dipeba le dinonyana ka go di lalela. Diphoofolo ka moka tše di jago nama ke tša sehlopha sa dibata.
Ka ntle le go ja nama katse e rata maswi
Mmele o a menega[lokiša | edit source]
(a) Katse e na le mmele wo boleta, wa go menega. Ge o ka šetša ditiro tša katse, o tla lemoga gore e kgona go mena mmele ka boemo bjo bongwe le bjo bongwe. Ge e wa, gantši e tsema fase ka maoto. E koba mokolo ge e befedišitšwe ke mpša. E otlolla mmele wa yona fase ge e lalela nonyana. Ditiro tša yona ka moka ge e tabogela dijo tša yona, ke tša bjako le tša bokgoni. Le ge katse e bonala ka mehla e ke e a tšwafa le go nanya, ke phoofolo ya lebelo le legolo sethakgwaneng se sennyane
(b) Mmele o khupeditšwe ke boya bjo bokoto gape bjo boleta.
(c) Letlalo le hlephile kudu mmeleng wa yona. Ge o swara tše ka diatla o kgona go kwa ka moo le hlephilego ka gona.
Hlogo[lokiša | edit source]
(a) Hlogo ke nkgokolo gomme sefahlogo ke se sephaphathi go feta sa mpša.
(b) Mahlo a magolo a bopegile bjaka a gago gomme a lebeletše pele. Katse e kgona go retolla hlogo le molala go lebelela mathokong a mangwe.
Mmala wa mahlo o atiša go ba botala bja modipa, modipa goba a matala. Ka gare, ga leihlo go na le thaka ye ntsho.
(c) Ditsebe di na le dintlhana gomme di lebeletše godimo.
(d) Ditedu tše telele di thuša katse go phopholetša tsela leswiswing.
Mosela[lokiša | edit source]
Katse e na le mosela wo motelele. Ge katse e hlokomela goba e lalela dijo tša yona, e sepetša mosela wa yona bjalo ka diphoofolo ka moka tša leloko le. E tšokotša mosela.
Maoto[lokiša | edit source]
(a) Katse e kgona go sepela gabosele ka lebaka la mesamelwana ye boleta ka fase ga leoto le lengwe le le lengwe.
(b) Monwana wo mongwe le wo mongwe o na le lenala le bogale le le obegilego. Dinala di ka gogelwa dipotlaneng tše nnyane, tše di lego menwaneng gore di se kgome fase. Ge katse e nyaka go šomiša dinala tša yona e ka di ntšha. Patiša borofa bjo bongwe bjo boleta gare ga menwana ya gago go tloga ka godimo le ka fase gomme dinala di tla bonala.
Hlokomela gore go na le dinala tše tlhano borofeng bja ka pele le tše nne borofeng bja ka morago.
Mpša ga e kgone go uta dinala tša yona. Di kgoma fase gomme o kgona go kwa motswikinyo wa dinala ge e sepela lebatong. Elelwa gore dinala tša mpša di otlologile mola tša katse di obegile.
Dinala tša katse di kgona go ngapa gabohloko. Di thuša katse go namela mehlare ka lebelo le le makatšago, kudu ge e tšhaba manaba.
Meno[lokiša | edit source]
Bula molomo wa katse o lebelele meno a yona.
Ge katse e ja nama, e e gatelela fase e e kgerole ka dipolai tše nne le meno a ka morago. Dipolai di šomišwa bjalo ka peke, go gagola nama. Meno a ka morago ke a bogale gape a na le dintlha gomme a a kgohlana ge mehlagare e tswalelwa, bjalo ka magare a sekero. Katse e sekamiša hlogo ge e ja nama gore meno a ka morago a kgone go e sega bjalo ka sekero.
Meno a ka pele mehlagareng ya ka godimo le ka fase, ao a lego gare ga para ye nngwe le ye nngwe ya dipolai, ke a mannyane kudu gomme ga a atiše go šomišwa
Leleme[lokiša | edit source]
Leleme ke le makgwakgwa gomme le swana le maleme a diphoofolo tša leloko leo la dikatse la go ja nama. Leleme le šomišwa bjalo ka raspere (feilakgwakgwa) go latswa mašaledi a nama magapong.
Hlokomela gore katse e šomiša leleme la yona ka tsela efe ge e nwa maswi a a lego pirenyeng. E latswa maswi.
Katse e kgona go bona gabotse leswiswing[lokiša | edit source]
Lebelela mahlo a katse. Thaka ye e lego garegare ga leihlo ke lešobana le lennyane la go tsenya seetša leihlong.
Bošego ge seetša se fokola, dithaka di bulega kudu gore seetša ka moka se se lego gona se tsene leihlong. Se kgontšha katse go bona bošego. Ge seetša e le se bogale dithaka di a nyenyefala go thibela gore go se tsene seetša se sentši kudu ka leihlong. Di fetoga mphatšana ge seetša se galefile( bjalo ka ge go bontšhwa.
Katse ke phoofolo ya go hlweka[lokiša | edit source]
Le ge katse e sa rate meetse, e na le mokgwa wa go itlhwekiša. Katse e swara boya le maoto tša yona gore di dule di hlwekile ka go di latswa ka leleme la yona. E kolobiša borofa bja yona bja ka pele ka leleme gomme ya hlapa hlogo le mahlo.
Katse e ja ka bothakga bjo bogolo. Molomo le maoto, ga di atiše go tšhilafala.
Tsela yeo katse e iphemelago ka yona[lokiša | edit source]
(a) E namela sehlare ka lebelo ka go šomiša dinala go itshwareletša.
(b) E otla le go ngapa ka dinala le borofa bja ka pele.
(c) E kganyelela sehlareng goba kutamong ka lebelo.
(d) E leka go tšhoša lenaba ka go oba mokolo le go emiša boya le go dira modumo wa go gwaša,
Dikatse di na le mohola bathong[lokiša | edit source]
Dikatse di ruiwa malapeng gore e be diruiwaratwa eupša di ka ba le mohola wo mogolo wa go bolaya magotlo, dipeba le dinoga. Batho ba bea dikatse ka dipolokelong, malekelekeng, mabenkeleng, gore di dire mošomo wo.
Ditšhupetšo[lokiša | edit source]
Lochenr G.P., Dugard H.;1971; Thutamahlale e Bonolo Ya Kakaretšo Mphato wa 3


text:
PUKU YA BORARO
(Pesalome 73 – 89)
Ke pesalome ya Asafo.
731Ruri, Modimo o loketše Baisraele,73:1 “Baisraele” Diphetolelo tše dingwe di re “baloki”.
o loketše ba pelo tše di hlwekilego.
2Nna ke nyakile ke feletšwe ke tshepo ya gore Modimo o lokile,
ka ba ka thoma go belaela,
3gobane ke be ke hufegela baikgantšhi,
ke bona ka mo bakgopo ba atlegago ka gona.
4Ga ba na sa go ba kweša bohloko,
ba a letlega, ba ja gabotse.
5Ga ba na mathata bjalo ka batho ba bangwe,
ebile ga ba tlaišwe ke selo go etša bangwe.
6Ba apara boikgantšho boka pheta,
le kgaphamadi go etša kobo.
7Ba khutlogile mahlo ka go nona,73:7 “Ba khutlogile ... nona” Seheberu ga se kwagale gabotse.
ba dula ba bolela ka dipelo.
8Sa bona ke go gegea batho le go ba senya maina;
ba bolela ka boikgantšho le tšhošetšo.
9Ba bolela bobe ka Modimo wa legodimong,
le motho yo mongwe le yo mongwe ba mmolela gampe.
10Ke ka lebaka leo badumedi ba kgelogelago go bona,
ba inyorollago ka tšohle tše ba di bolelago.73:10 Ka Seheberu temana ye ga e kwagale gabotse.
11Ba re:
“Modimo a ka di tseba bjang?
Ragodimodimo a ka lemošwa ke eng?”
12Ke ka mo bakgopo ba lego ka gona;
ke bomohlokamathata ba go ikgobelela mahumo.
13Bjale go nthušang go itlhwekiša pelo
le go ipea kgole le sebe?
14Ke hlwela go bethwa letšatši ka moka;
ka mehla ke tsoga ke solwa.
15Ge nkabe nkile ka re:
“Ke tla bolela bjalo ka bona,”
ke be ke tla be ke hlanametše batho ba gago.
16Ke lekile go nagana ka taba ye gore ke e kwešiše,
fela ya ntšhita,
17ka ba ka ya Felong mo Gokgethwa ga Modimo,
ya ba gona ke lemogago se se tlago ba hlagela.
18Ruri, wena o ba beile matheleding,
wa ba thedimoša ba wa, ba hwa.
19Ba swieletšwe ka go ponya ga leihlo,
ba fedišwa taa ka dikotsi tša bjako.
20Morena, ba etša toro ge motho a phafogile;
wena ge o phafoga o phaela toro yeo thoko.
21Mola ka pelo ke tsota,
mola ke kgopišegile kudu,
22ke be ke šilofetše,
ke sa kwešiše selo,
mme ke go dira tša bophoofolo.
23Fela ke dula ke na le wena,
mme wena o dula o ntshwere ka seatla sa la go ja.
24O ntlhahla ka keletšo ya gago;
ka morago o tla nkamogela wa nkgodiša.
25Ke eng se ke nago naso legodimong ntle le wena?
Gomme ge wena o le wa ka,
lefaseng ga go sa na se ke se nyakago.
26Le ge nka palelwa mmeleng le moyeng,
Modimo yena ke maatla a ka;
ke wa ka go ya go ile.
27Ba ba lego kgole le wena ba tla tlošwa tšatšing;
bohle ba ba sa go botegelego o tla ba fediša.
28Nnaena ke loketšwe ke go ba kgauswi le Modimo.
Mong wa ka, Morena,
ke yena setšhabelo sa ka,
gomme ke tla anega ditiro tšohle tša gagwe.


text:
1
Ba lešika labo Jesu Kriste
(Luk. 3:23-38)
1Ba lešika la boJesu Kriste, setlogolo sa Dafida, yo e bego e le setlogolo sa Abrahama, ba latelana ka mokgwa wo:
2Abrahama e bile tatagoIsaka, Isaka a tswala Jakobo, Jakobo a tswala Juda le banababo, 3Juda le Tamare ba tswala Peretse le Serage, Peretse a tswala Hetserone, Hetserone a tswala Ramo, 4Ramo a tswala Aminadaba, Aminadaba a tswala Nagshone, Nagshone a tswala Salmone, 5Salmone le Rahaba ba tswala Boase, Boase le Rute ba tswala Obede, Obede a tswala Isai, 6Isai a tswala Kgoši Dafida.
Dafida le yo e bego e kile ya ba mosadi wa Uria ba tswala Solomone. 7Solomone a tswala Rehabeamo, Rehabeamo a tswala Abia, Abia a tswala Asafo, 8Asafo a tswala Joshafate, Joshafate a tswala Joramo, Joramo a tswala Usia, 9Usia a tswala Jotamo, Jotamo a tswala Ahase, Ahase a tswala Hiskia, 10Hiskia a tswala Manase, Manase a tswala Amone, Amone a tswala Josia, 11#2 Dikg. 24:14-15; 2 Dikr. 36:10; Jer. 27:20Josia a tswala Joyakine le banababo. Ka morago ga moo batho ba Juda ba thopelwa Babilone.
12Morago ga ge batho ba thopetšwe Babilone, Joyakine a tswala Sealtiele, Sealtiele a tswala Serubabele, 13Serubabele a tswala Abihude, Abihude a tswala Eliakime, Eliakime a tswala Asore, 14Asore a tswala Tsadoko, Tsadoko a tswala Agime, Agime a tswala Eliude, 15Eliude a tswala Eleasara, Eleasara a tswala Mathane, Mathane a tswala Jakobo, 16Jakobo a tswala Josefa, monna wa Maria, mmagoJesu yo a bitšwago le ka la Kriste.
17Ka gona, go tloga ka Abrahama go fihlela ka Dafida go bile le meloko ye lesome le metšo ye mene; go tloga ka Dafida go fihlela lebakeng la go thopelwa Babilone go bile le ye lesome le metšo ye mene, le go tloga nakong yeo go fihlela matswalong a Jesu Kriste go bile le ye lesome le metšo ye mene.
Matswalo a Jesu Kriste
(Luk. 2:1-7)
18 #
Luk. 1:27
Tša matswalo a Jesu Kriste di bile ka tsela ye: Maria, mmagwe, o be a beeleditšwe ke Josefa; eupša ya re pele ba nyalana, Maria a lemoga gore o imišitšwe ke maatla a Moya wo Mokgethwa. 19Josefa e be e le monna wa go phetha melao ya Moshe, eupša o ile a se ke a rata go goboša Maria phatlalatša; ka gona a ikemišetša go mo tlogela ka go ngwega. 20Ge a sa gopodišiša taba yeo, morongwa wa Morena a tšwelela go yena torong, a re go yena: “Josefa, setlogolo sa Dafida, o se ke wa boifa go nyala Maria, gobane o imišitšwe ke maatla a Moya wo Mokgethwa. 21#Luk. 1:31O tla belega morwa, gomme o mo ree leina la Jesu,#1:21 “Jesu” Leina le ka Seheberu le ra go re “Mophološi”. ka gobane o tla phološa setšhaba sa gabo dibeng tša sona.”
22Tšeo ka moka di ile tša direga gore go tle go phethege sela se boletšwego ke Morena ka moprofeta mola a re: 23#Jes. 7:14“Kgarebe e tla ima, ya belega morwa yo a tlago bitšwa Imanuele.” Ke go re “Modimo o na le rena”.
24Ka gona, ge Josefa a tsoga, a yo nyala Maria, bjalo ka ge morongwa wa Morena a be a mo laetše. 25#Luk. 2:21Eupša a se ke a robala naye a ba a belega morwa yoo wa gagwe. Gomme Josefa a mo rea leina la Jesu.


text:
Diphoofolo ka moka di be di tseba gore Kwena o na le mokgobo o mogolo wa gauta ka ntlong ya gagwe, efela ga go yo nkilego a o bona ka gobane Kwena o be a se na lešoko gape a le yo mobe. O be a ba koba gape a ba loma ka meno a bogale. Letšatši le lengwe la selemo la go fiša, Kgabo o rile a sepela nokeng a bona Kwena a patlame mo letšatšing. Kgabo wa go ba le mahlale kudu, o ile a topa patla a kgotla Kwena ka thoko ga mmele wa gagwe. Kwena ga se a itšhikinya gomme Kgabo a mo kgotla gape.
“O swanetše go ba a hwile,” a realo Kgabo. O ile a kitima a ya go botša diphoofolo tše dingwe. Diphoofolo ka moka di ile tša tla polokong ya Kwena. Di eme go dikologa mmele wa gagwe gomme tša bolela. Di be di nyaka go tseba gore ke mang yo a tla tšeago mokgobo o mogolo wa gauta ya Kwena. Ka moka ba be ba nyaka gauta, efela, go ya ka molao wa lešoka gauta ke ya meloko ya Kwena. Gomme seo e be e le bothata – ga go yo a bego a tseba gore meloko ya Kwena e dula kae. Gomme Khudu wa bohlale a bitša kopana leribeng la noka go sedimošwa ka ga seo. La mathomo gwa emelela dinonyana ka mafofa a mebalabala le mantšu a mabotse, tša bolela. “Re swanetše go ba re le maloko a go phela a mmago rena wa go ratega Kwena,” tša opela mmogo. “Le ge Kwena a be a se botse bjalo ka rena, o be a bea mae a magolo mohlabeng. Re swanelwa ke mokgobo o mogolo wa gauta ya gagwe.” Diphoofolo tše dingwe tša goeletša, “AOWAAA!” gomme dinonyana tša dula fase. “Ke nnete,” a realo Khudu. “Kwena o beile mae a magolo mohlabeng. Go na le yo a nyakago go bolela se sengwe ka se?”
Leloko la megaditswana la emelela gomme la šutšetša dinonyana. “Ke ditšhila tšeo,” a realo moetapele wa megaditswana. “Ke tseba megaditswane ye mentši ya go bea mae gape, gomme ga re dinonyana le gatee. Kwena e be e le leloko la moloko wa rena ka lebaka la letlalo la gagwe la dikgepetla. Re swanelwa ke mokgobo o mogolo wa gauta.” Diphoofolo tše dingwe tša goeletša, “AOWAAA!” gomme megaditswana ya dula fase. “Ye le yona ke nnete,” a realo Khudu. “Kwena o be a na le letlalo la dikgepetla. Go na le yo a nyakago go bolela se sengwe ka se?” Gwa kwagala phonkgo go tšwa ka nokeng, gomme gwa rotoga dihlogo tše ditalalerata tše nne ka meetseng. “Ga re na taba le gore o beile mae goba o be a na le letlalo la dikgepetla,” tša realo dihlapi. “Le rena re na le dikgepetla, gomme re be e hlwa re bona Kwena a rutha ka tlase ga meetse letšatši le lengwe le le lengwe. E be e le hlapi, bjalo ka rena. Go a swanelwa ke mokgobo o mogolo wa gauta.”
“Aowaowa, ga se nnete seo,” a realo moetapele wa megaditswane. “Mo lebelele mola a patlamego. O na le maoto a mane. Mpontšhe hlapi ya go ba le maoto a mane.” “Efela o be a rutha,” tša realo dihlapi. “Ema!” a realo Tshepe. “Kwena o na le maoto a mane. Bohle lelokong la dikgana ba na le maoto a mane, o swanetše go ba e be e le kgana. Re swanelwa ke mokgobo o mogolo wa gauta.” “Efela ga le beye mae,” gwa opela dinonyana. Hlapi ya rotoga ka nokeng gomme ya šašetša dinonyana ka meetse. Dinonyana tša fofela godimo tša phaphasetša maphego. “Le direlang seo?” gwa botšiša nonyana ye nngwe. “Ge nkabe le le meloko ya Kwena ka nnete, le be le tlo rata meetse,” a realo hlapi. “Ntle le seo, nkile la bona Kwena a fofa?” Gomme ka nakwana diphoofolo tša lešoka ka moka tša lwa magareng ga tšona gomme di hlabile lešata. “Emišang, ka moka ga lena! Emišang!” Khudu a realo, gomme gwa se be le yo a mo theeletšago.
Gateetee Khudu a kwa a kgwathwa legetleng gomme a retologa. Selo sa go šiiša se be se mo lebeletše. Se be se na le mahlo a magolo le meno a bogale kudu. E be e le Kwena! “Ke be ke nagana gore o hwile,” a realo Khudu a thuthumela ka kgapetleng ya gagwe. “Ke be ke robetše,” a realo Kwena ka lentšu la gagwe le legolo. “Efela ke tsošitšwe ke lešata le legolo le.” Khudu o ile a kgopela tshwarelo gomme a felela ka lešokeng. Kwena ya retologela go diphoofolo tše dingwe. “Hei!” a goeletša. Bohle ba ile ba emiša go lwa gomme gwa re kgwatha. Ba ile ba tomolela Kwena mahlo.
“Go kaone,” a realo Kwena. “Ka moka ga lena le nyaka gauta ya ka, ga go bjalo? Agaa, sa mathomo, ke tla rata goja dijo tša go lalela le meloko ya ka ya go phela. Ke mang yo a nyakago go šala gomme a ja dijo tša bose?” gwa botšiša Kwena e itatswa melomo. “Meloko ya gago ke dinonyana,” tša realo dihlapi, di rutha ka lebelo. “Aowaowa, ke dikgana,” dinonyana tša realo di fofela godimo ga mehlare. “Di na le maoto a mane.” Efela leloko la dikgana le be le šetše le nyameletše ka lešokeng. “Agaa,” ya realo megaditswane, “go šetše rena fela. Ka kgopelo hle, o se re kwametše, Kwena.” “Ka le kwametša?” a realo Kwena a myemyela. “Goreng nka ja meloko ya ka? Aowa, megaditswane. Areyeng re ye goja dilelalelo.”
Gomme megaditswane ya latela Kwena go ya mokutwaneng wa gagwe fao di jelego khekhe ya marula tša nwa le meetse a sediba a mabose, gomme ya dira metlae le go sega go fihlela go fifala ka ntle. Gomme go tloga letšatšing leo, diphoofolo ka moka di tsebile gore megaditswane ke meloko ya Kwena ya go phela ya nnete, le gore ge a hwile e tlo hwetša mokgobo o mogolo wa gauta wa gagwe.


text:
21E rile ge ke bona tšeo, ka itahlela fase ka sefahlego. Ke moka ka kwa lentšu la yo a bolelago le re: “Wena motho wa nama, emelela; ke nyaka go bolela le wena.” 2Ya re ge a realo ka tsenwa ke moya wa Morena mme wa nkemiša ka maoto, gomme ka kwa a iša pele a re: 3“Wena motho wa nama, ke go roma go setšhaba sa Israele. Ba ile ba ntsogela maatla mme le bjale ba sa ntsogela. Bona le borakgolokhukhu ba bona ba lwele le nna go fihlela le lehono. 4Ba ngangabetše, gomme ga ba ntlhomphe, ka gona ke go roma gore o yo ba botša tše nna, Morena, Mong wa bohle, ke ba botšago tšona. 5Le ge setšhaba seo sa batsošampherefere se ka go theeletša goba sa se go theeletše, se tla tseba gore moprofeta o kile a ba gona gare ga sona.
6“Eupša wena motho wa nama, o se ba tšhabe goba wa boifa se ba se bolelago. Ba tla ngangabala ba se go theeletše; go tla swana le ge o ka phela gare ga diphepheng. Le ge go le bjalo, o se boife setšhaba seo sa batsošampherefere goba wa tšhošwa ke tše ba di bolelago. 7O ba botše tše ke go botšago tšona, le ge eba ba ka go theeletša goba ba se go theeletše, ka gobane ke batsošampherefere.
8“Wena motho wa nama, theeletša se ke go botšago sona. O se ke wa tsoša mpherefere go etša bona. Ahlama o je se ke go neago sona.”
9
Ge ke lebelela ka bona seatla se nkobeletša se swere lengwalo le le phuthilwego. 10Seatla seo sa phutholla lengwalo lela; le be le ngwadilwe ka mo le ka mo – go ngwadilwe dikopelo tša dillo le mantšu a manyami le a go golola.


text:
111
Go be go na le monna yo mongwe a lwala ba re ke Lasarose, a dula Bethania, motsaneng wa gaboMaria le Marta, ngwanabo. 2
Maria yo ke yola wa go ka a tlotša Morena ka senkgabose, a mo phumola maoto ka moriri. Ke yena yo kgaetšedi ya gagwe, Lasarose, a bego a lwala. 3Bona ba roma motho go Jesu ba re a fihle a mmotše a re: “Morena, yola o mo ratago o a lwala.”
4Jesu ge a ekwa a re: “Lehu e ka se be pheletšo ya bolwetši bjoo, e tla ba gore go tumišwe Modimo, le gore ka bjona Morwa wa Modimo a retwe.”
5Gape Jesu o be a rata Marta le ngwanabo le Lasarose. 6Fela o rile go kwa ka bolwetši bja Lasarose, a no fetša matšatši a mabedi moo a bego a le gona, 7ya ba gona a botšago barutiwa ba gagwe a re: “A re boeleng Judea.”
8Barutiwa ba gagwe ba re go yena: “Moruti, e ka re malobanyana mo Bajuda ba be ba nyaka go go bolaya ka maswika, wa be o sa re o boela kua?”
9Jesu a re: “Na ga ke re diiri tša letšatši ke tše lesome le tše pedi? Ge motho a sepela mosegare ga a kgopše, ka gobane o bonegelwa ke seetša sa lefase le. 10Eupša ge a sepela bošego o a kgopša, ka gobane a se na seetša se se mmonegelago.” 11Ya re go ba a realo a re: “Lasarose, mogwerarena, o robetše, gomme ke ya go mo tsoša.”
12Barutiwa ba gagwe ba mo fetola ba re: “Morena, ge a robetše o tla no tsoga.”
13Jesu o be a era gore Lasarose o hlokafetše, gomme bona ba gopola gore o ra gore o robetše boroko. 14Ka gona a ba botša phaa a re: “Lasarose o hlokafetše, 15fela se se nthabišago ka lebaka la lena ke ge ke be ke se na le yena, gore le tle le dumele. Bjale ge, a re yeng go yena.”
16Thomase yo a bitšwago Lefahla a re go barutiwakayena: “Le rena a re yeng gore re yo hwa naye!”
17Jesu ge a fihla Bethania a kwa gore e šetše e le matšatši a mane Lasarose a bolokilwe. 18Bethania e be e le kgauswi le Jerusalema, dikilometara tše e nyakilego go ba tše tharo, 19gomme Bajuda ba bantši ba be ba tlile ga gaboMarta le Maria go ba emela ka lehu la kgaetšedi ya bona.
20Marta ge a ekwa gore Jesu o etla, a ya go mo gahlanetša, Maria yena a šala a dutše ka gae. 21Marta a fihla a re go Jesu: “Morena, etse ge o ka be o be o le gona, kgaetšedi ya ka a ka be a se a hwa. 22Fela le gonabjale ke a tseba gore se o ka se kgopelago go Modimo, Modimo o tla go fa sona.”
23Jesu a re go yena: “Kgaetšedi ya gago o tla tsoga bahung.”
24Marta a mo fetola a re: “Ke a tseba gore o tla tsoga bahung ka tšatši la mafelelo, mola batho ka moka ba tsoga.”
25Jesu a re: “Ke nna Mophedišabahu le Mobaphedišetšasaruri. Yo a dumelago go nna o tla phela le ge a ka hwa; 26le yo a phelago a dumela go nna a ka se tsoge a hwetše sa ruri. Na taba ye o a e dumela?”
27Marta a re: “Ee, Morena, nna ke a dumela gore ke wena Mesia, Morwa wa Modimo, yo go boletšwego gore o tla tla lefaseng.”
28Marta ge a seno realo, a yo bitša Maria, ngwanabo, ka sehebehebe a re: “Moruti o tlile, o a go bitša.” 29Maria ge a ekwa a realo, a nanoga a ya go Jesu. 30Jesu ke ge a sešo a tsena motseng, a sa le mola Marta a mo gahlaneditšego gona. 31Bajuda ba ba bego ba na le Maria ka ntlong go tlo mo emela, ba rile go bona a re feu a tšwela ka ntle, ba mo šala morago ba gopola gore o yo llela lebitleng.
32Ge a fihla mo Jesu a lego gona, a re go mmona a itahlela fase maotong a gagwe, a re: “Morena, etse ge o ka be o be o le gona, kgaetšedi ya ka a ka be a se a hwa.”
33Jesu ge a bona a lla, ebile go lla le Bajuda ba ba mo feleseditšego, a huduega moyeng a hlomogile pelo, 34a ba botšiša a re: “Le mmolokile kae?”
Bona ba re: “Morena, a re ye o yo bona.”
35Jesu a rothiša meokgo. 36Ya ba Bajuda ba re: “Bonang gore o be a mo rata bjang!”
37Ba bangwe ba bona ba botšišana ba re: “Motho yo ge a kgonne go foufolla sefofu sela, go thibela lehu la yo gona go be go ka nama gwa mo palela?”
38Jesu a re go huduega moyeng gape, a ya lebitleng. Lebitla la gona e be e le lewa le le tswaletšwego ka leswika. 39A fihla a re: “Tlošang leswika leo.”
Marta, yena kgaetšedi ya mohu, a re: “Morena, o šetše a nkga, ka gore e šetše e le matšatši a mane a bolokilwe.”
40Jesu a re go yena: “Na ga ke re ke go boditše gore ge o dumela o tla bona letago la Modimo?” 41Ke ge ba tloša leswika lela. Jesu a lelala a re: “Tate, ke a go leboga, ka ge o nkwele. 42Ke a tseba gore o ntheeletša ka mehla. Ge ke realo ke no direla gore batho ba ba ntikaneditšego ba ba dumele gore ke wena o nthomilego.” 43A re go realo a goelela a re: “Lasarose, etšwa!” 44Ke ge yo a bego a hwile a etšwa a tatilwe maoto le matsogo ka mašela, a tatilwe le sefahlego ka lešela. Jesu a re: “Mo tatolleng le mo lese a sepele.”
45Bajuda ba bantši ba ba bego ba tlile go emela Maria ba rile go bona tše Jesu a di dirago, ba dumela go yena. 46Eupša ba bangwe bona ba ya go Bafarisei, ba fihla ba ba botša tše Jesu a di dirilego. 47Baprista ba bagolo le Bafarisei bao ba napa ba rapa pitšo ya Kgorokgolo ya Bajuda, ba botšiša ba re: “Na go ka dirwang? Gape motho yo o dira mehlolo ye mentši. 48Ge re ka mo lesa a no tšwela pele ka mokgwa wo, bohle ba tla dumela go yena, gomme Baroma ba tla ba re kgerešetša Tempele, ba fediša le setšhaba sa gaborena!”
49Yo mongwe wa bona, e lego Khayafase, yo e bego e le yena Moprista yo Mogologolo ka ngwaga woo, a re: “Lena ga le tsebe selo! 50Na kgane ga le bone go le kaone gore motho o tee a hwele setšhaba, go na le gore go fedišwe setšhaba ka moka?” 51Etse ge a realo o be a sa ipolediše. Ka ge e be e le yena Moprista yo Mogologolo ngwageng woo, o be a porofeta gore Jesu o tlilo hwela setšhaba sa Bajuda, 52le gona e sego sona fela, eupša le go kgoboketša batho ba Modimo ba ba phatlaletšego a ba dira batee.
53Go tloga ka lona tšatši leo baetapele ba Bajuda ba lakana gore ba ya go bolaya Jesu. 54Ka gona Jesu a se sa sepela pepeneneng le Bajuda, a tloga a ya felo mo gongwe kgauswi le lešoka, motseng wo ba rego ke Efraime, a dula gona le barutiwa ba gagwe.
55Ke ge go batametše monyanya wa Bajuda wo ba rego ke Paseka. Batho ba go tšwa dinagamagaeng ba be ba eya Jerusalema ka bontši gore ba yo itlhwekiša monyanya o sešo wa fihla. 56Ba be ba nyaka Jesu, gomme ge ba ntše ba eme Tempeleng, ba fela ba botšišana ba re: “Lena le bona bjang? Afa le re o tla tla monyanyeng?” 57Baprista ba bagolo le Bafarisei ba be ba laetše gore ge motho a ka tseba mo Jesu a lego gona a bolele, gore ba tle ba ye go mo swara.


text:
71Morena, Mong wa bohle, o ile a mpontšha pono. Mo ponong yeo ka bona a hlola motšitšhi wa tšie ge diruiwa tša kgoši di seno kgelwa bjang mme bjang bo thoma go hloga ka lefsa. 2Ya re ge tšie yeo e lle ditala ka moka nageng e di feditše ka re: “Morena, Mong wa bohle, hle, lebalela setšhaba sa gago! Na ba ka phologa bjang? Ga ba nene.”
3Morena a buša pelo mme a re: “Se o se bonego se ka se direge.”
4Morena, Mong wa bohle, a mpontšha pono ye nngwe. Mo ponong yeo ka bona a itokišetša go otla setšhaba se gagwe ka mollo. Mollo woo wa fiša lewatle le legolo le le lego ka fase ga lefase, gomme wa thoma go tšhuma le mašemo. 5Ke moka ka re: “Lesa, hle, Morena Modimo! Setšhaba sa gago se ka phologa bjang? Ga se nene.”
6Morena a buša pelo gape, gomme a re: “Seo le sona se ka se direge.”
7Morena a mpontšha pono ye nngwe gape. Mo go yona ka bona a eme kgauswi le leboto le le agilwego ka kelaseemo, a swere kelaseemo ka seatla. 8Yena a re go nna: “Amose, na o bonang?”
Ka mo fetola ka re: “Ke bona kelaseemo.”
Ke moka a re: “E mpontšha gore setšhaba sa ka se bjalo ka leboto le le sekamego. Nka se sa buša pelo, ke tla se otla. 9Dintotoma tšeo go tšona ditlogolo tša Isaka di khunamelago medimo ya diswantšho di tla phušolwa. Mafelo a makgethwa a Israele a tla fedišwa. Ke tla dira gore ba lapa la bogoši la Jerobeamo ba bolawe ka tšhoša.”
10Ke moka Amatsia, moprista wa Bethele, a roma motseta go Kgoši Jerobeamo wa Israele gore a fihle a mmotše a re: “Amose o hlohleletša setšhaba gore se go lakane. Dipolelo tša gagwe di tla senya setšhaba 11gobane o re: ‘Jerobeamo o tla hwela ntweng, gomme setšhaba sa Israele se tla tšewa nageng ya sona sa išwa bothopša.’ ”
12Ke moka Amatsia a re go Amose: “Wena moprofeta, tloga mo o fetele Juda o yo porofeta gona mme o lefelwe mošomo woo. 13Mo Bethele gona o se sa porofeta ka gobane ke felo ga kgoši ga tirelo, ke tempele ya setšhaba.”
14Amose a mo fetola a re: “Ga se nna moprofeta wa go porofetela tefo, ebile ga ke wa lekgotla la baprofeta. Mošomo wa ka ke go diša diruiwa le go bjala mego. 15Eupša Morena o ntšere diruiweng tša ka a ntaela gore ke yo porofetela setšhaba sa gagwe sa Israele. 16Bjale ge, theeletša se Morena a se bolelago. Wena o mpotša gore ke se ke ka porofetela Baisraele, ka kgalema ditlogolo tšeo tša Isaka. 17Ka gona wena Amatsia, Morena o go botša gore mosadi wa gago e tla ba segwebakathobalo motseng wo; bana ba gago le bona ba tla bolawa ntweng. Mašemo a gago a tla arolwa a fiwa ba bangwe, gomme wena mong o tla hwela nageng ya baditšhaba. Ge e le setšhaba sa Israele sona ruri se tla tšewa nageng ya sona sa išwa bothopša.”


text:
MOKGWA WA THAPELO YA BOSASA LE YA MANTŠIBOA
YE E SWANETŠENG GO BOLELWA LE GO DIRIŠWA KA
MEHLA NGWAGA KA MOK
MATSENO
Modiredi o tla bala ka lentšu le legolo e tee goba go feta moo ya Ditemana tše tša Mangwalo a Makgethwa a latelago:
Ge motho yo kgopo a tlogela bokgopo bja gagwe bjo a bo dirilego, mme a dira seo e lego sa molao le toka, o tla boloka moya wa gagwe gore o phele. Hesekiele 18.27.
Bosenyi bja ka ke a bo tseba, gomme sebe sa ka se mo pele ga ka ka mehla. Pesaleme 51.3.
Furalela dibe tša ka, gomme o phumule makgopo a ka ka moka. Pesaleme 51.9.
Sehlabelo sa Modimo ke moya o tshwenyegilego: wena Modimo o ka se nyatše pelo e robegilego e setlegilego. Pesaleme 51.17.
Gagolang dipelo tša lena, e sego diaparo tša lena, le retologele go Morena Modimo wa lena: gobane ke yo kgaugelo le yo lešoko, o bonya go befelwa, le wa botho bjo bogolo, gomme o itshola bobe. Joele 2.13.
Dikgaugelo le tebalelo ke tša Morena Modimo wa rena, le ge re mo fetogetše: le gona ga ra kwa lentšu la Morena Modimo wa rena, go sepela melaong ya gagwe ye a re beetšego yona. Daniele 9. 9, 10.
O Morena, nkotle, eupša ka kahlolo; e seng ka kgalefo ya gago, e se be wa mphetoša lefeela. Jeremia 10.24. Pesaleme 6. 1.
Itsholeng; gobane Pušo ya legodimo e kgaufsi. Mateo Mkg. 3. 2.
Ke tla tsoga, ke tlo ya go tate, gomme ke tlo re go yena, Tate, ke sentše pele ga legodimo, le pele ga gago, gomme ga ke a swanela go hlwa ke bitšwa morwa wa gago. Luka Mkg. 15. 18, 19.
O se seke le mohlanka wa gago, Morena; gobane mo mahlong a gago ga go mophedi e a ka itokafatšago. Pesaleme 143. 2.
Ge re re ga re na sebe, re a iphora, mme ga go therešo ka go rena: eupša, ge re ipobola dibe tša rena, o a botega o lokile go re lebalela dibe tša rena, le go re sekiša bokgopong bjohle. 1 Johane Mkg . 1. 8, 9.
Modiredi, a retologele bathong, a bolele Kgothatšo ka mokgwa o latelago:
BANA bešo ba ba rategago, Mangwalo a Makgethwa a re hlohleletša ka dipaka le dipaka go bolela le go ipobola dibe tša rena tše ntši le makgopo; (mme re se ke ra ikaketša goba go di fihla pele ga sefahlogo sa Modimo yo matla ka moka Tate wa rena wa legodimo; eupša re di bolele ka boikokobetšo, boitsholo, le ka pelo e e botegago; gore re ke re hwetše tebalelo ya tšona, ka botho le kgaugelo ya gagwe ye e sa lekanywego. Mme le ge re swanela go bolela ka mehla ka boikokobetšo dibe tša rena pele ga Modimo; le ge go le bjalo re swanetše go dira bjalo ka kudukudu, ge re kgobokana mme re kopana mmogo go nea ditebogo ka mehola e megolo yeo re e amogetšego diatleng tša gagwe, go bontšha theto ya gagwe e kgolo e mo swanetšego, go kwa Lentšu la gagwe le lekgethwakgethwa, mme le go kgopela dilo tše di nyakwago ke mmele gotee le moya.) Ka fao ke a le rapela, gore bohle ba le leng fa, le mphelegetše ka pelo e sekegilego, le lentšu le ikokobetšago, kwa teroneng ya grasia ya legodimo, le re ka morago ga ka;
Goba tše di latelago di ka bolelwa bakeng sa fao,
A re ipoboleng dibe tša rena ka boikokobetšo go Modimo yo matla ka moka.
Bjale go tla latela Boipobolo bja kakaretšo, go bolelwa ke phuthego yohle ka morago ga Modiredi, bohle ba khuname.
TATE yo matla ka moka le wa kgaugelo e kgolo; Re arogile, ra lahla ditsela tša gago, bjalo ka dinku tše lahlegilego. Re latetše ka kudu megopolo le dikganyogo tša dipelo tša rena. Re fošitše melao ya gago e mekgethwa. Ga se ra dira tše re bego re swanetše go di dira; Gomme re dirile tšeo re bego re sa swanela go di dira; Ka fao ga go na go loka mo go rena. Eupša wena, Morena, O re gaugele, re basenyi ba ba hlomolago pelo. Wena Modimo, O ba šokelwe ba ba ipobolago melato. Bušetša ba ba ithsolago; Ka mo o boletšego dikholofetšo tša gago go batho ka Kriste Jesu Morena wa rena. Mme o nee, Tate wa kgaugelo e kgolo, ka baka la gagwe; Gore go tloga bjale re phele ka borapedi, ka toka, le ka tekano, Go iša letagong la Leina la gago le lekgethwa. Amen.
Khunollo, goba Tebalelo ya dibe, go bolelwa ke Moperesita feela, a eme; batho ba sa khuname.
MODIMO yo matla ka moka, Tate wa Morena wa rena Jesu Kriste, yo a sa ratego lehu la modiradibe, eupša gore a retologele bobe bja gagwe, mme a phele; mme o file matla, le taelo, go Badiredi ba gagwe, go tsebiša le go bolella batho ba gagwe, ba ba itsholang, Khunollo le Tebalelo ya dibe tša bona: o a swarela o hunolla bohle ba ba itsholang ruri, le ba ba dumelang Ebangedi ya gagwe ka kgonthe. Ka baka leo a re mo rapeleng gore a re fe boitsholo bja nnete, le Moya wa gagwe o Mokgethwa, gore dilo tšeo di ke di mo kgahliše, tše re di dirago nakong ye; le gore bophelo bja rena ka moka go tlogo bjale e be bjo sekileng, le bjo bokgethwa; gore mafelelong re ke re tle lethabong la gagwe le le sa felego; ka Jesu Kriste Morena wa rena.
Batho ba tla fetola fa, le mafelelong a Dithapelo tšohle tše dingwe, ba re, Amen.
Ge Moperesita a se gona, Modiredi o tla bolela mantšu a latelago bakeng sa Khunollo.
MODIMO yo matla ka moka a ke a re šokelwe, a re lebalele dibe tša rena ka moka, a re hunolle bobeng ka moka, a re tiiše, a re matlafatše go lokeng ka moka, gomme a re iše bophelong bjo bo sa felego. Amen.
TIRELO YA THAPELO YA BOSASA
Modiredi a khuname o tla re:
Morena, bula melomo ya rena.
Phetolo. Mme melomo ya rena e tumiše theto ya gago.
Modiredi. Modimo, itlhaganele go re phološa;
Phetolo. Morena, akgofa go re thuša.
Mo, ba eme ka moka, Modiredi o tla re,
A go tumišwe Tate, le Morwa : le Moya o Mokgethwa;
Phetolo. Bjalo ka ge go be go le mathomong, le bjale, ka mehla : le ka go sa felego. Amen.
Modiredi. Retang Morena;
Phetolo. A leina la Morena le retwe.
Mo matšatšing ao a bolelwago ka morago ga fa, pele ga Pesaleme 95 le ka morago ga Gloria Patri (A go tumišwe Tate) ye e latelago, go ka bolelwa Taletšo.
- Ka Advente. Kgoši ya rena le Mophološi o a batamela : Tlang re obamele.
- Ka Letšatši la Keresemose le go fihlela Epifani. Re tswaletšwe Ngwana : Tlang re obamele.
- Ka Epifani le matšatši a šupago ka morago, le Moketeng wa Phetogo. Morena o bontšhitše letago la gagwe: Tlang re obamele.
- Ka Lente. Molemo wa Modimo o iša boitsholong: Tlang re obamele.
- Ka Mabaka a Ditlaišego. Kriste Morena wa rena o ikokobeditše go iša lehung: Tlang re obamele.
- Ka Mantaga morago ga Lowsontaga le go fihlela Letšatši la Thotogelo. Alleluya. Kriste o tsogile: Tlang re obamele. Alleluya.
- Ka Letšatši la Thotogelo le go fihlela Pentekoseta. Alleluya. Kriste o rotogetše legodimong: Tlang re obamele. Alleluya.
- Ka Pentekoseta le matšatši a selelang ka morago. Alleluya. Modimo o rometše Moya wa Morwa wa gagwe: Tlang re obamele. Alleluya.
- Ka Sontaga sa Triniti. Leina la gagwe le lekgethwa, le a hlomphega: Tlang re obamele.
- Ka Mekete ya Maria Mošegofatšwa Kgarebe. Lentšu la dirwa nama: Tlang re obamele.
- Ka Matšatši a Bakgethwa. Morena o a tagafala bakgethweng ba gagwe: Tlang re obamele.
- Ka Mokete wa Kgetho ya Kereke le matšatši a šupago ka morago. Morena o ka tempeleng ya gagwe e kgethwa: Tlang re obamele.
- Ka Disontaga tše sa bolelwang mo. Morena Modimo o matla ohle o a buša: Tlang re obamele.
- Ka Matšatši a mangwe a sa bolelwang mo. Morena o lešoko, o mogau: Tlang re obamele.
Bjalo go tla bolelwa Pesaleme ye e latelago: ga e se ka Letšatši la Paseka le ka matšatši a šupang a latelang, ge Dikoša tše lebaneng di kgethilwe go bolelwa bakeng sa yona, le go le lengwe letšatši le Pesaleme ye e kgethetšwego go balwa ka lona ka tsela ya tlwaelo.
Pesaleme ye e ka tlogelwa ka Laboraro la Melora le Labohlano le Molemo.
Venite, Exultemus Domino
Pesaleme 95
TLANG, re opeleleng Morena : re hlalalele Lefsika la phološa ya rena.
2 A re tleng pele ga gagwe ka ditebogo : a re mo hlabošetšeng mantšu ka difela.
3 Gobane Morena ke Modimo o mogolo : le Kgoši e kgolo godimo ga medimo ka moka.
4 Dikoti ka moka tša lefase di seatleng sa gagwe : le ona maphagamo a dithaba ke a gagwe.
5 Lewatle ke la gagwe mme o le dirile : diatla tša gagwe di dirile mobu o omilego.
6 TLANG, a re obameng mme re inameng : re khuname pele ga Morena mohlodi wa rena.
7 Gobane ke Modimo wa rena : mme re batho ba gagwe le dinku tša mafula a gagwe.
8 LEHONO, ge le ka kwa lentšu la gagwe, le tla tseba matla a gagwe : ‘Se thatafatšeng dipelo tša lena, bjalo ka Meriba; bjalo ka letšatši la Masa lešokeng,
9 ‘Ge botata weno ba nteka : ba nteka, le ge ba bone ditiro tša ka.
10 ‘Mengwaga e masome a mane ka tenwa ke moloko woo mme ka re : “Ke batho ba ba phošago dipelong tša bona, gobane ga ba hlokomele ditsela tša ka,”
11 ‘Ka ba ka ena bogaleng bja ka : gore ba se ke ba tsena khutšong ya ka.’
A go tumišwe Tate, le Morwa : le Moya o Mokgethwa;
Bjalo ka ge go be go le mathomong, le bjale, le ka mehla : le ka go sa felego. Amen.
Bjale go tla latela Dipesaleme ka fao di kgethilwego.
Bjale go tla balwa ka go hlaboša ka lentšu le kwalagalago Palo ya Pele.
Gomme ka morago ga mo go tla bolelwa Sefela se se bitšwago Te Deum laudamus; ge e se ka Advente le go tloga Septuajesima go fihla Tebelelo ya Paseka kopelo ye e bitšwago Benedicite e ka bolelwa, goba ka Lente kopelo ye e bitšwago Urbs Fortitudinis.
Te Deum laudamus
RE a go tumiša, Modimo : re bolela ga o le Morena.
2 Lefase ka moka le a go khunamela : Tate yo sa felego.
3 Barongwa ka moka ba go hlakelela : le Magodimo, le Matla ka moka a go ona.
4 Kerubime, le Serafime : di go opelela ka mehla, di re,
5 Mokgethwa, Mokgethwa, Mokgethwa : Morena Modimo wa Sabaothe;
6 Legodimo le lefase di tletše : Bogodimodimo bja letago la gago.
7 Lekgotla la Baapostola le le tumišwago : le a go reta;
8 Tlwaelano e hlomphegago ya Baprofeta : e a go reta;
9 Lešaba le tlotlegang la Bahwedi : le a go reta;
10 Kereke e kgethwa e lefaseng ka moka : e a go kwatša;
11 Tate yo Bogodimodimo : bo se nago tekanyo;
12 Morwa wa gago yo a hlomphegago : wa kgonthe a nnoši;
13 Le Moya o Mokgethwa : Motshediši.
14 WENA Kriste : o Kgoši ya Letago.
15 Ke wena Morwa yo o sa felego : wa Tate.
16 Eitše o itšeela go phološa motho : ga wa ka wa nyatša popelo ya Kgarebe.
17 Mola o fentše bogale bja lehu : o buletše badumedi ka moka mmušo wa legodimo.
18 O dutše letsogong le letona la Modimo : Letagong la Tate.
19 Re dumela ge o tlo tla : go ba Moahlodi wa rena.
20 Ka fao re a go rapela, thuša bahlanka ba gago : ba o ba lopolotšego ka madi a gago a bohlokwa.
21 Ba balwe le Bakgethwa ba gago : letagong le le sa felego.
22 MORENA, phološa batho ba gago : o šegofatše bohwa bja gago.
23 Ba buše : o ba phagamiše ka go sa felego.
24 Ka mehla le mehla : re a go godiša;
25 Re khunamela leina la gago : ka go sa felego le ka go sa felego.
26 Morena, re lote ka tšatši le : re se dire sebe.
27 Morena, re gaugela : o re gaugela.
28 Morena, a kgaugelo ya gago e re okamele : bjalo ka ga re tshepile wena.
29 Morena, ke tshepile wena : a ke se nyamišwe ka go sa felego.
Benedicite, Omnia Opera
TUMIŠANG Morena, lena Mediro ka moka ya Morena : mo reteng, le mo godiše ka mehla.
2 Tumišang Morena, lena Barongwa ba Morena : mo retang, le mo godiše ka mehla.
3 TUMIŠANG Morena, lena Magodimo : mo retang, le mo godiše ka mehla.
4 Tumišang Morena, lena Meetse a godimo ga sebaka sa legodimo : mo reteng, le mo godiše ka mehla.
5 Tumišang Morena, lena Matla ka moka a Morena : mo reteng, le mo godiše ka mehla.
6 Tumišang Morena, lena Letšatši le Kgwedi : mo reteng, le mo godiše ka mehla.
7 Tumišang Morena, lena Dinaledi tša Legodimo : mo reteng, le mo godiše ka mehla.
8 Tumišang Morena, lena Dipula le Phoka : mo reteng, le mo godiše ka mehla.
9 Tumišang Morena, lena Meoya ya Modimo : mo reteng, le mo godiše ka mehla.
10 Tumišang Morena, lena Mollo le Phišo : mo reteng, le mo godiše ka mehla.
11 Tumišang Morena, lena Marega le Lehlabula : mo reteng, le mo godiše ka mehla.
12 Tumišang Morena, lena Diphoka le Ditšhwane : mo reteng, le mo godise ka mehla.
13 Tumisang Morena, lena Tšhwane le Phefo : mo reteng, le mo godiše ka mehla.
14 Tumisang Morena, lena Lehlwa le Leswela : mo reteng, le mo godiše ka mehla.
15 Tumišang Morena, lena Mašego le Matšatši : mo reteng, le mo godiše ka mehla.
16 Tumišang Morena, lena Seetša le Lefsifsi : mo reteng, le mo godiše ka mehla.
17 Tumišang Morena, lena Magodimo le Maru : mo reteng, le mo godiše ka mehla.
18 LEFASE a le tumiše Morena : ee, a le mo rete, le mo godiše ka mehla.
19 Tumišang Morena, lena Dithaba le Meboto : mo reteng, le mo godiše ka mehla.
20 Tumišang Morena, lena Dilo tše Tala ka moka tša lefase : mo reteng, le mo godiše ka mehla.
21 Tumišang Morena, lena Didiba : mo reteng, le mo godiše ka mehla.
22 Tumišang Morena, lena Mawatle le Dinoka : mo reteng, le mo godiše ka mehla.
23 Tumišang Morena, lena Maruarua, le tšohle tše di ruthago meetseng : mo reteng, le mo godiše ka mehla.
24 Tumišang Morena, lena Dinonyana ka moka tša legodimo : mo reteng, le mo godiše ka mehla.
25 Tumišang Morena, lena Diphoofolo ka moka le Dikgomo : mo reteng le mo godiše ka mehla.
26 Tumišang Morena, lena Bana ba Batho : mo reteng, le mo godiše ka mehla.
27 ISIRAELE a a tumiše Morena : a mo rete, a mo godiše ka mehla.
28 Tumišang Morena, lena Baperesita ba Morena : mo reteng, le mo godiše ka mehla.
29 Tumišang Morena, lena Bahlanka ba Morena : mo reteng, le mo godiše ka mehla.
30 Tumišang Morena, lena Meoya ya ba Lokilego : mo reteng, le mo godiše ka mehla.
31 Tumišang Morena, lena ba ba Kgethegilego le ba ba Ikokobeditšego ka pelo : mo reteng, le mo godiše ka mehla.
32 Tumišang Morena, Anania, Asaria le Misaele : mo reteng, le mo godiše ka mehla.
A re tumišeng Tate, le Morwa, le Moya o Mokgethwa : re mo rete, re mo phagamiše ka mehla.
O a tumišwa, Morena, mo sebakeng sa legodimo : o a retwa le go phagamišwa godimo ga tšohle ka mehla.
Urbs Fortitudinus
Isaya 26
RE na le motse wo o tiileng : phološo ya mabota le dibo e tla tšwa go Modimo.
2 Bulang dikgoro : gore setšhaba sa go loka seo se bolokang nnete se tle se tsene.
3 O tla mmoloka khutšong e phethegileng, yo mogopolo wa gagwe o lego go wena : ka gore o tshepile wena.
4 Tshepang Morena ka go sa feleng : ka gore mo Moreneng Jehofa go matla a duletšeng ruri.
5 Tsela ya ba ba lokileng ke toka : wena yo o lokileng o laola tsela ya baloki.
6 Ee, mo tseleng ya dikahlolo tša gago, Morena, re ntše re go letetše : thato ya moya wa rena e leineng la gago, le kgopotšong ya gago.
A go tumišwe Tate, le Morwa : le Moya o Mokgethwa;
Bjalo ka ge go be go le mathomong, le bjale, le ka mehla : le ka go sa felego. Amen.
Bjale go tla balwa ka mokgwa woo Palo ya Bobedi. Mo, ge e se ka Labone la Taelo, Labohlano le Molemo le Tebelelo ya Paseka, go ka opelwa Sefela : mme ka morago ga moo go tla bolelwa Benedictus, ka mo go latelago.
Benedictus
Luka Mkg. 1. 68
A GO tumišwe Morena Modimo wa Isiraele : gobane o lekotše setšhaba sa gagwe, o se diretše topollo;
2 Gomme o re tsošeditše lenaka la phološo : ngwakong wa Dafita mohlanka wa gagwe;
3 Bjalo ka ge a boletše ka molomo wa baprofeta ba gagwe ba bakgethwa : e sa le mathomong a lefase;
4 A re o tlo re phološa manabeng a rena : le matsogong a ba ba re hloilego ka moka;
5 Gore a phethe kgaugelo o holofeditšwego botata rena : le go gopola kgwerano e kgethwa ya gagwe;
6 E logo keno ye a e enetšego tata rena Aborahama : gore o tlo re fa;
7 Gore ge re hlakodišitšwe seatleng sa manaba a rena : re mo direle, re se na tšhabo;
8 Ka bokgethwa le ka toka pele ga gagwe : ka mehla ya rena ka moka.
9 Gomme wena, ngwana, o tlo bitšwa Moprofeta wa yo Godimodimo : gobane o tlo eta sefahlogo sa Morena pele, go lokiša ditsela tša gagwe;
10 Go nea setšhaba sa gagwe tsebo ya phološo : tebalelong ya melato ya bona,
11 Ka baka la kgaugelo e boleta ya Modimo wa rena ; ye mahuba a meso a legodimo a re etetšego ka yona;
12 Go bonegela ba ba dutšego lefsifsing le moriting wa lehu : le go sokollela maoto a rena tseleng ya khutšo.
A go tumišwe Tate, le Morwa : le Moya o Mokgethwa;
Bjalo ka ge go be go le mathomong, le bjale, le ka mehla : le ka go sa felego. Amen.
Bjale Modiredi gotee le batho, ba eme, ba tla bolela Tumelo ya Baapostola : ge e se ge e tla tlogelwa ge lebakeng la yona go bolelwa Quicunque vult.
KE dumela go Modimo Tate yo matla ka moka, Mohlodi wa legodimo le lefase:
Ke dumela le go Jesu Kriste Morwa wa gagwe motswalwanoši, Morena wa rena, Yo a belegwego ke Maria Kgarebe, a tswetšwe ke Moya o Mokgethwa, A hlokofatšwa mehleng ya Pontius Pilatus, A bapolwa sefapanong, a hwa, a bolokwa, A fologela bodulabahu; A tsoga bahung ka letšatši la boraro, A rotogela legodimong, Gomme o dutše ka letsogong le letona la Modimo Tate yo matla ka moka; Mo a tlogo boa gona go ahlola ba ba phelago le ba ba hwilego.
Ke dumela le go Moya o Mokgethwa, Le Kereke e kgethwa ya bohle, Le Botee bja Bakgethwa, Le Tebalelo ya dibe, Le Tsogo ya mmele, Le Bophelo bjo bo sa felego. Amen.
Bjale go tla dirwa Dithapelo tše di latelago, ka moka ba khuname ka borapedi; Modiredi a bolele pele ka lentšu le le kwagalago, a re,
Morena a be le lena.
Phetolo. Mme a be le moya wa gago.
Modiredi. A re rapeleng.
Morena, re gaugele.
Kriste, re gaugele.
Morena, re gaugele.
Bjale Modiredi le batho ba tla dira Thapelo ya Morena ka lentšu le le kwagalago.
TATA rena wa magodimong, Leina la gago a le kgethwe, Mmušo wa gago a o tle, Thato ya gago a e dirwe lefaseng, Bjalo ka ge e dirwa legodimong. O re fe lehono bogobe bja rena bja ka mehla. O re lebalele melato ya rena, Bjalo ka ge re lebalela ba ba nago le melato go rena. O se re iše molekong; Eupša o re phološe bobeng. Amen.
Bjale Modiredi (a eme, ge e ba ke Moperesita) o tla re,
Morena, re bontšhe kgaugelo ya gago;
Phetolo. O re nee phološo ya gago.
Modiredi. Morena, šokela lefase la rena;
Phetolo. O re kwe ka kgaugelo ga re bitša go wena.
Modiredi. Apeša badiredi ba gago ka go loka;
Phetolo. O thabiše batho ba gago ba o ba kgethilego.
Modiredi. Morena, phološa batho ba gago;
Phetolo. O šegofatše bohwa bja gago.
Modiredi. Re fe khutšo mehleng ye ya rena, Morena;
Phetolo. Gobane ke wena feela, Morena, e a re dirang go dula phologong.
Modiredi. Modimo, sekiša dipelo tša rena ka teng ga rena;
Phetolo. O se ke wa re amoga Moya wa gago o Mokgethwa.
Bjale go tla dirwa Koleka goba Dikoleka tša Letšatši leo, gomme ka morago ga moo Koleka ya Khutšo le Koleka ya Grasia ya go phela gabotše; ka mo go latelago.
Ya Khutšo
MODIMO, modirakhutšo le moratakagišano, yo go go tseba e lego bophelo bjo bo sa felego, yo go go direla e lego khunologo ya makgonthe: Šireletša rena bahlanka ba gago ba boikokobetšo mo dihlaselong ka moka tša manaba a rena; gore ka go bota phemelo ya gago ruri, re se boife matla a baganyetši bafe le bafe; ka matla a Jesu Kriste Morena wa rena. Amen.
Ya Grasia
MORENA Tate wa rena wa magodimong, Modimo yo matla ka moka yo o sa felego, yo o re fihlišitšego ka polokego mathomong a letšatši la lehono: O re šireletše mo go lona ka matla a gago a magolo; o re fe gore mo letšatšing le re se wele mo sebeng, le go kganyelela kotsing efe le efe: eupša gore mediro ka moka ya rena e laolwe ka taolo ya gago, go dira ka mehla se se lokilego mahlong a gago; ka Jesu Kriste Morena wa rena. Amen.
Mo go ka latela Safela goba Koša.
Mo go ka balwa DITHAPELO goba tše dingwe tša Dithapelo tša Mabaka le Ditebogo ka mo Modiredi a ka kgethago ka gona. Ge go sa bolelwe e nngwe ya tše, mme go se na Tirelo e nngwe ye e latelago, Tirelo e tla felela ka Thapelo ya Chrysostom Mkg. le Grasia, goba ka mo go latelago:
Modiredi. Morena a be le lena;
Phetolo. Mme a be le moya wa gago.
Modiredi. A re tumišeng Morena;
Phetolo. Ditebogo di išwe go Modimo.